**Smernica č. 55/2021,**

**o postupe pri predkladaní požiadaviek na osobné náklady asistenta učiteľa pre žiakov so zdravotným znevýhodnením**

Gestorský útvar: sekcia financovania regionálneho školstva ev. č: 2021/22444:1-A2310

tel.: 02/59 374 227

Minister školstva, vedy, výskumu a športu podľa článku 12 ods. 2 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky v súlade s § 4a zákona č. 597/2003 Z. z. o financovaní základných škôl, stredných škôl a školských zariadení v znení zákona č. 271/2021 Z. z. (ďalej len „zákon“) vydáva túto smernicu:

### Čl. 1

**Predmet úpravy**

Táto smernica upravuje postup riaditeľa školy, zariadenia poradenstva a prevencie (ďalej len „zariadenie“), zriaďovateľa školy a regionálneho úradu školskej správy (ďalej len „regionálny úrad“) pri predkladaní požiadaviek škôl na pridelenie finančných prostriedkov na osobné náklady asistenta učiteľa pre žiakov so zdravotným znevýhodnením (ďalej len „asistent učiteľa“) z rozpočtovej kapitoly Ministerstva školstva, vedy, výskumu a športu Slovenskej republiky (ďalej len „ministerstvo“).

### Čl. 2 Postup riaditeľa školy

* 1. Riaditeľ základnej školy, riaditeľ strednej školy, riaditeľ špeciálnej základnej školy alebo riaditeľ špeciálnej strednej školy môže predložiť zriaďovateľovi školy požiadavku na pridelenie finančných prostriedkov na osobné náklady asistenta učiteľa.
  2. Požiadavka podľa odseku 1 obsahuje
     1. protokol zo zberu údajov o asistentoch učiteľa na základe vyplnených formulárov prostredníctvom webovej aplikácie určenej ministerstvom (ďalej len „protokol“),
     2. kópiu odporúčania zariadenia k prideleniu asistenta učiteľa.

### Čl. 3 Postup zariadenia

* 1. Zariadenie posudzuje skutočnosti podstatné na pridelenie finančných prostriedkov na osobné náklady asistenta učiteľa podľa § 4a ods. 4 písm. b) a d) zákona.
  2. Ak žiak so zdravotným znevýhodnením potrebuje pomoc poskytovanú asistentom učiteľa, zariadenie vypracuje odporúčanie k prideleniu asistenta učiteľa, ktoré je súčasťou správy z diagnostického vyšetrenia žiaka.
  3. V odporúčaní podľa odseku 2 sa uvádzajú

1. druh a stupeň zdravotného znevýhodnenia žiaka.[[1]](#footnote-1))
2. bariéry, ktoré žiak nedokáže prekonať bez pomoci asistenta učiteľa,
3. rozsah prítomnosti asistenta učiteľa počas výchovno-vzdelávacieho procesu,
4. konkrétne úkony na prekonávanie bariér podľa písmena b), ak je to potrebné.
   1. Odporúčanie podľa odseku 2 sa vzťahuje na jeden školský rok a aktualizuje sa každoročne najneskôr k 31.máju. Aktualizované odporúčanie možno poskytnúť škole aj bez novej správy z diagnostického vyšetrenia.

Čl. 4  
Postup zriaďovateľa školy

Zriaďovateľ školy oznamuje regionálnemu úradu údaje potrebné na pridelenie finančných prostriedkov na osobné náklady asistenta učiteľa vo forme súhrnného protokolu za zriaďovateľa spolu s protokolmi za školy vo svojej zriaďovateľskej pôsobnosti podľa čl. 2 ods. 2 písm. a) a predkladá ich spolu s kópiami odporúčaní k prideleniu asistenta učiteľa podľa čl. 2 ods. 2 písm. b).

### Čl. 5 Postup regionálneho úradu

* 1. Regionálny úrad predkladá žiadosti o pridelenie finančných prostriedkov na osobné náklady asistenta učiteľa ministerstvu na základe
     1. žiadostí zriaďovateľov škôl v jeho územnej pôsobnosti a
     2. požiadaviek riaditeľov škôl, ktorých je zriaďovateľom.
  2. Žiadosť o pridelenie finančných prostriedkov na osobné náklady asistenta učiteľa predkladá regionálny úrad ministerstvu podľa naliehavosti na základe údajov podľa čl. 3 ods. 3.

### Čl. 6

### Účinnosť

Táto smernica nadobúda účinnosť 1. januára 2022

**minister**

**Obsah**

**Smernica č. 55/2021, o postupe pri predkladaní požiadaviek na osobné náklady asistenta učiteľa pre žiakov so zdravotným znevýhodnením .......................................................................... 1**

[Čl. 1 Predmet](#_Toc89854287) úpravy ......................................................................................................................... 1

[Čl. 2 Postup riaditeľa školy 1](#_Toc89854288)

[Čl. 3 Postup zariadenia 1](#_Toc89854289)

Čl. 4 Postup zriaďovateľa školy .......................................................................................................... 2

[Čl. 5 Postup regionálneho úradu ..........2](#_Toc89854290)

Čl. 6 [Účinnosť 2](#_Toc89854292)

**Obsah .................................................................................................................................................... 3**

1. ) Napríklad § 94 ods. 2 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, vyhláška Ministerstva školstva Slovenskej republiky č. 322/2008 Z. z. o špeciálnych školách. [↑](#footnote-ref-1)